جان دى لافاليت

جان باريسوت دو لافاليت  (اتولد 1494 - مالطا 1568) ، الزعيم التالت لطايفة فرسان القديس يوحنا فى مالطا ( الاسبتاريه او فرسان مالطا ). اتصدى للأتراك لما حاصرو مالطا سنة 1565 و بنا مدينة فاليتا اللى اتسمت على اسمه و بقت عاصمة مالطا. لافاليت جه من عيله فرنساويه نبيله من شاتو دى لابرو Chateu de Labro فى جاسكونى Gascony. كان من ضمن اجداده اول كونتات لتولوز و فرسان شاركو فى الحروب الصليبيه. اشتهر بالذكاء و الشجاعه و كان بيتقن الطليانى و الاسبانى والجريجى و العربى و التركى.

انضم لافاليت لنظام الاسبتاريه و هو عنده عشرين سنه و فى سنة 1522 شارك فى محاربة الاتراك وقت حصارهم لجزيرة رودس اللى كانت مقر للاسبتاريه، و فى سنة 1541 اتجرح و اتأسر فى معركه مع القرصان عبد الرحمن كوست على و ضاعت منه سفينته " سان جيوفانى باتيستا San Giovanni Battista " و بقى من رقيق السفن لكن اطلق القراصنه اطلقو سراحه بعد سنه بعد ما حصل تبادل للاسرى مابين نظام الاسبتاريه و قراصنه دولة البرابره Barbary State.

اتعين لافاليت فى مناصب كتيره مهمه منها منصب حاكم طرابلس ( فى ليبيا الحاليه ) و منصب القومندان العام لاسطول الاسبتاريه. و فى 21 اغسطس 1557 انتخب زعيم للطايفه " جراند ماستر Grand Master ) و اظهر براعه كبيره فى التصدى .للحصار التركى العثمانى لمالطا سنة 1565.

فى 28 مارس 1566 اسس مدينة فاليتا اللى بقت عاصمه لمالطا. اتوفى لافاليت فى مالطا فى 21 اغسطس 1568 و اتدفن فى كنيسة القديس يوحنا فى فاليتا.

تصنيف:تاريخ مالطا